Onse Sheryl | SkalkSkryf
« Ateïs mag predikant bly.
Februarie 11, 2010 deur Louwie
En daar sê iemand toe wat ek nog die hele tyd dink maar te bang is om te vra met dat die (SA) KGB dalk op mens kan afkom.
Die man vra; is onse minister van staatsveiligheid dan onbekwaam? Hy is immers veronderstel om alle onderduimshede in die land uit te snuffel maar weet duidelik nie eers wat in sy eie huis aan die gang is nie. Kan dit wees, vra die man, of het hy maar net ge-moonlight, sy karige salarissie aangevul?
Maar soos Joh so gereeld sê; meng jou met die semels ….
Terug dan maar na die ernstiger dinge van die siel. Soos byvoorbeeld; gaan die bl***sms more my vullissakke kom verwyder of gaan dit weer `n week lank op die sypaadjie sit en brommers vergader.
Het `n verrassing vir ons munsipaal. Ek het net die week my watermeter onder `n halwe mater grond uitgegrawe, duidelik maande laas gelees. Maar ek kry getrou elke maand `n meterlesing op my staat!
Posted in Louwie | Tagged Drug lords | 4 Kommentaar
op Februarie 11, 2010 at 10:27 nm Joh
Ek hoop net dis nie jy wat die (onaangename) verrassing gaan kry nie!
. . . semels dan word jy ‘n gesondheids kolwyntjie.
op Februarie 12, 2010 at 10:50 vm demoerin
😆 Hoe ver vooruit is hulle lesings al?
op Februarie 12, 2010 at 3:18 nm boerinballingskap
Snaaks hoe die Suid-Afrikaanse regering telkens daarin slaag om die vooroordele waarteen hulle so sterk baklei, slegs te versterk.
op Februarie 12, 2010 at 9:19 nm Louwie
Joh, dis waaroor ek bekommerd was. Het dit oorweeg om die onding weer toe te gooi en so verder in vrede met my huidige here en meesters te lewe. Dus, DM ons wag in spanning vir die volgende lesing. Dis moontlik dat die lesers van meters, onbekwaam en onbevoeg soos dit huidiglik betaam, van mening is dat die elektriese meter beide water en krag meet en sal daar geen probleme wees nie.
BB, as hulle maar net met dieselfde ywer en vindingrykheid waarmee skelmstreke bedink en bedryf (en JZ kleintjies gemaak) word, aandag aan nietighede soos onklaar rioolstelsels, degenererende padnetwerke en varvalle hospitale wil gee sal dit nogal gaaf wees.
Die goeie nuus is dat my vullis sakke toe tog vanoggend verwyder is!
Kolwyntjie of varkdrol Joh, hang maar af van jou geluk? 🙂